Държавен вестник, бр. 86, 2009 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  86
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ВЪНШНИТЕ РАБОТИ
ПРОГРАМА 
за сътрудничество в областта на науката, обра­
зованието и културата между правителството 
на Република България и правителството на 
Република Кипър за периода 2009 – 2011 г.
(Одобрена с Решение № 780 от 8 октомври 
2009 г. на Министерския съвет. В сила от 
9 октомври 2009 г.)
Правителството на Република България и 
правителството на Република Кипър (наричани 
по-нататък в текста „договарящите страни“),
желаейки да развиват сътрудничеството в 
областта на науката, образованието, културата 
и спорта,
в изпълнение на чл. 10 на Спогодбата 
за културно сътрудничество, подписана на 
25 ноември 1972 г.,
се договориха за следното:
I. Наука и образование
Член 1
Договарящите страни ще насърчат обмена 
на информация относно структурата и съдър­
жанието на техните образователни системи и 
по време на валидността на тази програма ще 
насърчат обмена на поне една делегация от 
трима експерти в областта на образованието 
за период 7 дни.
Член 2
1. Българската страна предоставя 2 сти­
пендии ежегодно за участие на кипърски 
учени в Летния семинар по български език и 
култура за чуждестранни българисти и славис­
ти, организиран от Софийския университет 
„Св. Климент Охридски“, и Международния 
семинар по българистика за българисти и 
слависти, организиран от Великотърновския 
университет „Св. св. Кирил и Методий“.
2. Кипърската страна ще обмисли въз­
можността да предостави ежегодно няколко 
стипендии за краткосрочни специализации/
стажуване в области като мениджмънта, 
туризма и др., представляващи интерес за 
българската страна. Специалностите ще бъдат 
договаряни по дипломатически път.
Член 3
Българската страна предоставя 2 места еже­
годно за участие на кипърски изследователи 
или студенти в Международния университет­
ски семинар за балканистични изследвания и 
специализации, организиран през февруари от 
Югозападния университет „Неофит Рилски“ 
в Благоевград.
Член 4
Договарящите страни полагат усилия 
за подписването на Спогодба за взаимно 
признаване на документите за образование, 
научните степени и звания, присъждани от 
техните образователни институции, на базата 
на международни конвенции, подписани и 
ратифицирани от договарящите страни.
Член 5
Договарящите страни насърчават обмена 
на ученици с цел участие в олимпиади и 
конкурси на национално или балканско ниво 
по различни учебни предмети, организирани 
във всяка от тях.
Член 6
Договарящите страни продължават сътруд­
ничеството си за обективното представяне 
на историята, географията и културата на 
другата страна в учебниците за различните 
образователни институции, енциклопедиите и 
други подобни издания в съответствие с духа 
и целите на ЮНЕСКО и на Съвета на Европа.
Член 7
Договарящите страни ще насърчат обмена 
на информация за научни прояви в областта 
на образованието – конференции, конгреси и 
симпозиуми, които се провеждат във всяка 
от тях, и канят за участие специалисти от 
другата страна.
Член 8
Договарящите страни насърчават научно­
изследователските институти да разработват 
съвместни проекти в областта на опазването 
на околната среда, социалните и хуманитар­
ните науки.
II. Култура
Член 9
Договарящите страни подкрепят всички 
форми на културно сътрудничество между 
културните институции и неправителствени­
те организации в сферата на културата въз 
основа на директно договаряне с цел взаимно 
опознаване на културното и художественото 
творчество на народите от двете страни.
Член 10
1. Договарящите страни обменят информа­
ция за предстоящи международни културни 
прояви във всяка от тях и насърчават участието 
на представители на другата страна съгласно 
регламента на всяка отделна проява.
3. Ред „дирекция „Демографска и семей­
на политика и равни възможности“ 17“ се 
изменя така: 
„дирекция „Демографска и семейна по­
литика, етнически въпроси и равни възмож­
ности“ 28“.
Заключителна разпоредба
§ 7. Постановлението влиза в сила от 
2 октомври 2009 г.
Министър-председател:
Бойко Борисов
Главен секретар на Министерския съвет:
Росен Желязков
12068